Noverit universitas tam presentium quam futurorum quod Pontius dominus Cuyselli in presencia domni Egidii abbatis et Martini prioris Miratorii et Manasse archipresbyteri Sancti Amoris, assistente etiam tam clericorum quam laicorum non minima multitudine in ecclesia beati Thome Cuyselli, illatas aliquando domui de Miratorio a se et suis iniurias recognovit siquidem fratres jam dicte domus pro quadam donatione patris sui nondum plene distincta contumeliose molestates sibi et suis reconciliant insuper ut orationum et omnium bonorum que fuerunt in abbatia tam internis quam externis participes fieret, dedit et concessit Deo et beate Marie et fratribus Miratorii quodcumque ab ipso et patre et antecessoribus suis et hominibus usque ad diem illud sive ex elemosina seu ex adquisitione obtinuerant, vel in posterum juxta formam rationis et equitatis penes ipsum adquisiti erant cum pace et quiete perpetua possidenda juxta consilium vero virorum circum adstantium commoda provisione statutum […] universas donationes illas brevi recapitulatione comprehensas huic cartule inferi ut pote domorum, casalium, vinearum, agrorum, pratorum, nemorum et pascuorum que ipse Pontius ibidem expressiori confirmatione concessit. Dominus igitur Hugo de Cuysello dedit grangiam de Estivali et territorium ejusdem loci et quicquid habebat in territorio abbatie a brolio suo inferius et quicquid ubique ab ipse vel a suis adquisitum possidebat. Poncius fillius Hugonis dedit nemus et terram nemorum suorum terminis contiguam sicut metis adpositis designavit. Dedit etiam eis petram de Sosmont, domum Grollet ab omnibus ville consuetudinibus liberam et immunem. Laudavit eis, voluit etiam et concessit ut ab ipsis vendentibus vel ementibus in omni terra sua nemo exigat ventas aut pedagia. Dedit iterum quartum quod habebat ex vinea Aymonis de Turre, casale quod situm est inter domum Balerne et domum Vallis Clause. Poncius filius predicti P. pro anima Henrici de Rossellon dedit asinatam vini annuatim reddendam in clauso suo et posam terre ad pirum de Spina. Ut autem in omnibus pretapatis fratres Miratorii nullam deinceps concussionem formidare debeat sigilli sui roborare presentis cartule memoriam insignivit. Hanc confirmationem viderunt et audierunt Manasses archipresbyter cuius et sigillum appositum est, Garinus cappellanus, Pontius de Geldes, Stephanus Galberti, Anselmus cappellanus, Galterius de Cosanci, Pe[…] et Umbertus de Gebena, Villelmus de Rossilon, Villelmus de Altreset, Humbertus et Petrus de Moysia, Hu[…] pellipa[…], Pe[…] Vitalis, Petrus cell[…] et alii plures. Actum est hoc anno ab incarnatione Domini Mo CCo IIo.